paragraph_text: Nitriranje u plazmi je moderan i kraći (od 5 do 40 sati) elektrokemijski postupak u pećima ispunjenima dušikom pod niskim tlakom (2 do 10 Pa), na temperaturi 250 do 600&nbsp;°C, gdje oplošje peći djeluje kao anoda, a predmeti koji se nitriraju kao katoda. Tako nitrirani rezni alati do 5 su puta otporniji na trošenje. Brzina je stvaranja prevlake 0,02 do 0,2&nbsp;mm/h, a debljina je sloja obično 200 do 500 μm.